# data[].attributes.attachment_link.readable_text
Creative Commons ( CC) és una organització sense ànim de lucre dedicada a reduir les barreres legals per a compartir treballs creatius.

Aquesta organització inspirada en l'obra de Richard Stallman i en els treballs de la Free Software Fundation (FSF), ofereix diferents llicències que engloben des del sistema tradicional de drets d'autor fins al domini públic. L'objectiu de Creative Commons és donar opcions als creadors que vulguin que terceres persones utilitzin o modifiquin la seva obra sota unes condicions determinades, ajudant així a reduir les barreres legals de la creativitat mitjançant la nova legislació i les noves tecnologies. Creative Commons proporciona llicències als creadors i autors per tal que estableixin els termes amb els quals volen compartir obres. No dóna llicències totalment lliures, es troba entremig del i .

La filosofia del Creative Commons s'allunya de l'estricte "tots els drets reservats" per derivar en el lema "alguns drets reservats", de l'autor, al copyleft. Aquestes condicions les escull el mateix autor. Entre una obra amb "tots els drets reservats" o una "sense cap dret reservat", Creative Commons proposa tenir "alguns drets reservats". De fet una llicència CC no invalida el dret d'autor d'una obra sinó que invalida alguns drets a terceres persones amb quatre condicions que es poden combinar per donar lloc a diferents tipus de llicències. L'objectiu final queda resumit en estandarditzar les llicències en lloc de prohibir l'ús de les obres. Conseqüentment estableix un equilibri entre els drets dels autors i els drets dels usuaris. Tot i això, Creative Commons no és una entitat intermediadora entre autors i usuaris, ni com una entitat de gestió de drets.

Pel que respecta a la definició d'obra, qualsevol creació original ho és. Per tant, l'àmbit objectiu de l'aplicació és molt ampli: a internet tot pot esser una obra sotmesa -a vegades, innecessàriament- a una llicència CC, per exemple els blogs. Una obra que s'aculli a una llicència de Creative Commons, podrà ser copiada i distribuïda, sempre que es reconegui l'autoria i sota les condicions especificades als diferents models de llicències, que van des de l'opció domini públic a modalitats que limiten l'ús comercial o modificacions creatives a partir de l' original.

Creative Commons va ser fundada l'any 2001 i llançada el 2002 als Estats Units, amb el suport del Centre del Domini Públic, per James Boyle i Lawrence Lessig (experts en propietat intel·lectual i ciberlleis), Hal Abelson (professor del MIT), Eric Saltzman (advocat i expert en ciberlleis) i Eric Eldred (editor web). Estudiants del Berkman Center for Internet & Society a la Harvard Law School han ajudat també en el projecte. Lawrence Lessig n'és l'actual president i és professor de dret a la Universitat de Stanford, que és on s'ubica actualment Creative Commons. La Universitat de Barcelona és una institució afiliada a Creative Commons a l'Estat espanyol des de l'any 2003, per tenir un sistema per publicar material docent.

El creador de Creative Commons, el catedràtic Lawrence Lessig, ha apostat per la desaparició de les societats privades dedicades a la recaptació dels drets d'autor, com la Societat General d'Autors i Editors (SGAE), per considerar-ho un model esgotat que no encaixa en l'era digital. Ara bé, cada vegada més escriptors es recolzen en aquestes llicències per ampliar la difusió de la seva obra i generar beneficis indirectes.

Ni les llicències Creative Commons ni les llicències copyleft són contràries al dret d'autor tradicional. De fet, es basen, precisament, en el règim de la propietat intel·lectual. En definitiva Creative Commons és un sistema alternatiu al tot o res dels drets d'autor tradicionals. El terme de protecció per a la majoria dels treballs s'ha dilatat considerablement, des dels 14 anys el 1970, quan la llei del dret d'autor va ser decretada per primera vegada als Estats Units fins als 70 anys després de la mort del creador.

Creative Commons International: Espanya

L'any 2003 neix Creative Commons International amb la finalitat d'adaptar i traduir les llicències de Creative Commons, basades en la legislació nord-americana, a les jurisdiccions i múltiples idiomes de la resta d'estats del món. Organitza la col·laboració amb organitzacions a altres països, com ara la Universitat de Barcelona per a l'estat espanyol.

El projecte de Creative Commons a l' Estat espanyol es va iniciar el febrer de l'any 2003 quan la Universitat de Barcelona va escollir un sistema per publicar material docent. Es va decidir optar pel sistema de llicències que emprava el Massachusetts Institute of Technology (MIT), el de Creative Commons. D'aquesta manera es va establir un acord de treball pel qual la Universitat de Barcelona encapçalaria el projecte d'adaptació de les llicències a l'Estat espanyol, en castellà i en català. Des de l'1 d'octubre de 2004, les llicències adaptades a la legislació sobre propietat intel·lectual de l'Estat espanyol estan disponibles per a tothom, tant en castellà com en català. Actualment també hi ha versions en aranès, asturià, eusquera i gallec.

El sistema de llicències CC és compatible amb la Llei de Propietat Intel·lectual, ja que l'article 17 de la LPI així ho indica: "Correspon a l'autor l'exercici exclusiu dels drets d'explotació de la seva obra en qualsevol forma i, en especial, els drets de reproducció, distribució, comunicació pública i transformació, que no podran ser realitzades sense la seva autorització, excepte en els casos que preveu aquesta Llei". Els autors que decideixen recolzar-se en una llicència d'aquest tipus es reserven alguns drets que gestionen les Entitats de Gestió Col·lectiva de Drets d'Autor. Encara que en alguns casos l'autor o autora no reservés cap dret, ha de saber que alguns d'ells són gestionats obligatòriament per aquestes entitats (Per exemple el dret remuneratori dels autors audiovisuals per la difusió pública o lloguer d'obres).

Amb la combinació de diferents principis i restriccions, les llicències autoritzen certs usos lliurement definits pels autors. L'organització vol fomentar la reutilització creativa de les obres intel·lectuals, fent que el creador mantingui els drets que consideri oportuns. Per fer-ho, a la web, posen a disposició dels autors uns formularis amb els quals poden escollir les característiques de distribució de l'obra. A través d'aquests formularis, es genera una llicència en tres formats:

Commons Deed: es tracta d'un resum d'ús autoritzat que inclou la iconografia.

Legal Code: seria una lectura més jurídica, el text regulador pròpiament.

Digital Code: aquest tercer nivell només és comprensible per les màquines. És la lectura tecnològica o versió digital amb metadades que es poden utilitzar per facilitar el treball de cercadors web.

Les combinacions es generen al voltant de quatre condicions bàsiques:

Reconeixement, o Attribution (by): sempre que es reconegui l'autoria de l'obra, aquesta pot ser reproduïda, distribuïda i comunicada públicament.

No comercial, o Non Commercial (nc): no es pot utilitzar l'obra ni els treballs derivats per a finalitats comercials.

Sense obres derivades, o No derivative works (nd): no es pot alterar, transformar o generar una obra derivada de l'obra original.

Compartir igual, o Share alike (sa): si s'altera o transforma l'obra, o se'n generen obres derivades, han de quedar subjectes a la mateixa llicència que l'obra original.

Combinant les condicions hi ha les següents sis llicències:

Reconeixement (cc-by): es permet l'ús comercial de l'obra i de les possibles obres derivades, la generació i distribució de les quals també està permesa sense cap restricció.

Reconeixement - NoComercial (cc-by-nc): es permet la generació d'obres derivades sempre que no se'n faci un ús comercial. Tampoc es pot utilitzar l'obra original amb finalitats comercials.

Reconeixement - NoComercial - CompartirIgual (by-nc-sa): no es permet un ús comercial de l'obra original ni de les possibles obres derivades, la distribució de les quals s'ha de fer amb una llicència igual a la que regula l'obra original.

Reconeixement - NoComercial - SenseObraDerivada (by-nc-nd): no es permet un ús comercial de l'obra original ni la generació d'obres derivades.

Reconeixement - CompartirIgual (by-sa): es permet l'ús comercial de l'obra i de les possibles obres derivades, la distribució de les quals s'ha de fer amb una llicència igual a la que regula l'obra original.

Reconeixement - SenseObraDerivada (by-nd): es permet l'ús comercial de l'obra però no la generació d'obres derivades.

A més d'aquestes sis llicències, s'ofereixen d'altres que no són aplicables per igual a totes les obres ni en tots els països. També existeix la llicència genèrica en la qual mirar un document CC-llicenciat en particular o de treball, és possible que fa a les llicències portada (ported) o no portada (No adaptada, també anomenada anaportada o genèrica). Això es refereix al codi legal subjacent. El verb "portar" s'aplica a l'adaptació de les dades per adaptar-se a una jurisdicció / territori / entorn tecnològic o política en particular.

Les llicències No Adaptada són llicències que no estan associats a cap jurisdicció específica (per exemple, país). No esmenten la llei de qualsevol jurisdicció en particular. Les versions no portades estan escrites d'acord amb els tractats internacionals de drets d'autor i, per tant, en teoria, compatible d'acord amb la legislació de drets d'autor en diversos països. A causa de les diferències subtils en els sistemes legals i com diversos països interpretar els diversos tractats internacionals sobre drets d'autor, la versió adaptada pot incloure o excloure clàusules que són o bé no jurídicament vinculants, o legalment sense sentit, en una jurisdicció específica. Per tant, alguns aspectes de la llicència poden no estar alineats perfectament amb les lleis d'una jurisdicció particular. Els socis Creative Commons amb advocats de tot el món, fan local o porten les llicències a diferents legislacions de dret d'autor de tot el món.

Avantatges

Ajuda en el procés d'equilibrar drets de l'autor i de l'usuari.

Relació més directa entre autor - usuari.

Llicència estandarditzada (alguns drets reservats).

Fomenta l'accés lliure i gratuït d'obres a Internet.

Compatible amb altres llicències (copyright, copyleft).

L'autor/a decideix com i en què condicions explotar la seva obra.

Contribueix a l'enriquiment dels commons.

Plataforma de llançament de l'obra d'artistes principiants.

Facilitat d'interceptar "infractors".

Compatible amb la normativa espanyola de Propietat Intel·lectual (LPI) que contempla principalment 4 drets: atribució, integritat, divulgació, explotació.

L'explotació té 4 manifestacions: reproducció, distribució, comunicació pública i transformació.

Inconvenients

Caràcter perpetu, irrevocable i gratuït.

Incoherència amb la LPI: anul·lació a l'autor de la llibertat per poder en qualsevol moment, canviar la llicència CC per altra, o inclús anul·lar-la.

No permet el control sobre l'explotació posterior de l'obra.

No estableix un termini fix en la cessió de drets que representa.

Incoherència de significat interna: es vol fomentar l'ús lliure i gratuït d'obres amb un mecanisme "propietari" la llicència. D'aquí sorgeixen dues postures:

1. L'autorització de drets a favor de l'accés públic en contra dels seus interessos privats.

2. Autors/usuaris acostumen a percebre una "patrimonialització" de les obres. És a dir, es reforça la percepció que les obres són propietats, les llicències sempre són necessàries i els usos/drets han d'estar expressament autoritzats.

# data[].attributes.attachment_link.description
Creative Commons ( CC) és una organització sense ànim de lucre dedicada a reduir les barreres legals per a compartir treballs creatius. Aquesta organització inspirada en l'obra de Richard Stallman i en els treballs de la Free Software Fundation (FSF), ofereix diferents llicències que engloben des del sistema tradicional de drets d'autor fins al domini públic.

# data[].attributes.attachment_link.readable_text
El que fan les nostres llicències

Les llicències i eines de dret d'autor Creative Commons, suposen un equilibri dins l'escenari tradicional de "tots els drets reservats" establert per les lleis de propietat intel*lectual. Les nostres eines ofereixen la possibilitat tant autors individuals com grans companyies o institucions, d'una via simple i estandarditzada per atorgar permisos de drets d'autor sobre les seves obres creatives. La combinació de les nostres eines i usuaris és un conjunt de béns comuns vast i creixent , una font de continguts que podent ser href="http://creativecommons.org/videos/wanna-work-together"> copiats, distribuïts ,editats, remesclats i usats com a base per a una nova creació , tot dins els límits dels drets d'autor .

Disseny i justificació de la llicència

Totes les llicències de Creative Commons tenen moltes característiques importants en comú. Cada llicència ajuda els creadors - els anomenem llicenciadors si utilitzen les nostres eines - a retenir els drets de propietat intel·lectual alhora que permeten a altres copiar, distribuir i fer alguns usos de la seva obra - almenys per a finalitats no comercials. Cada llicència de Creative Commons també assegura que els llicenciadors siguin reconeguts com a autors de la seva obra de la manera que es mereixen. Cada llicència de Creative Commons és vigent a tot el món i dura tant com duren els drets de propietat intel·lectual aplicables (perquè estan construïdes a partir de les lleis de propietat intel·lectual). Aquestes característiques comunes serveixen com a base, sobre la qual els llicenciadors poden optar a atorgar permisos addicionals al moment de decidir com volen que sigui utilitzada la seva obra.

El llicenciant Creative Commons haurà de respondre unes breus qüestions abans d'escollir una llicència: primer, vull permetre'n el seu ús comercial o no? i segon, vull permetre que se'n facin obres derivades o no ?. Si el llicenciant decideix permetre obres derivades, podrà també decidir que qualsevol futur usuari de la seva obra - els anomenats llicenciataris- hagin d'oferir les seves noves obres sota les mateixes condicions. Anomenem aquesta idea " Comparteix Igual" , aquest es un dels mecanismes ( de ser escollit) que afavorirà, amb el temps, al creixement dels comuns digitals. Comparteix Igual s'inspira en la llicència GNU General Public License, utilitzada per molts projectes de software lliure i codi obert.

Les nostres llicències no afecten les llibertats que la llei concedeix als usuaris d'obres creatives protegides pels drets de propietat intel·lectual, com les excepcions, les limitacions o l'ús just. Les llicències de Creative Commons requereixen que els llicenciataris obtinguin permís per fer amb l'obra qualsevol de les coses que la llei reserva exclusivament al llicenciador i que la llicència no ho permet expressament. Els llicenciataris han de reconèixer la titularitat del llicenciador, han de manteniri intactes els avisos de propietat intel·lectual en totes les còpies de l'obra, i enllaçar-hi la llicència. Els llicenciataris no poden imposar mesures tecnològiques per restringir l'accés a l'obra d'altres.

Trieu el nostre senzill Selector de Llicència.

Tres "capes" de les llicències

Les nostres llicències de propietat intel·lectual incorporen un disseny únic i innovador de "tres capes". Cada llicència s'inicia com una eina legal tradicional, en el tipus de llenguatge i format de text que la majoria dels advocats coneixen i estimen. D'això en diem la capa de codi legal de la llicència.

Però com que de fet la majoria dels creadors, els educadors i els científics no són advocats, també oferim les llicències en un format que la gent normal pot llegir - el "Commons Deed" o resum (també conegut com la versió "llegible" de la llicència). Aquesta versió és una referència útil per als llicenciadors i els llicenciataris, on es resumeixen i s'indiquen els termes i les condicions més importants. Penseu en el "Commons Deed" com una interfície amigable del text legal que hi ha sota, encara que aquesta versió no sigui la llicència, ni el seu contingut formi part del propi text legal.

L'estrat final de la llicència reconeix el software, des dels motors de cerca passant per la ofimàtica fins arribar a l'edició de música, juga un paper clau en la creació, copia, difusió i distribució de les obres. Amb l'objectiu de facilitar que la Web detecti on es troben aquelles obres disponibles sota llicències Creative Commons, entreguem una versió de la llicència "llegible per màquines": un resum dels drets i obligacions clau, escrits en un format que permet als sistemes informàtics, motors de recerca i altres formes de tecnologia puguin entendre. Amb aquest fi, hem desenvolupat un mètode estandaritzat de descripció de llicències que el software es capaç d'entendre, denominat CC Rights Expression Language (CC REL).

La cerca de contingut obert, és una funció vital per als nostres platenjaments.Pots usarhref="http://www.google.com/support/websearch/bin/answer.py?&answer=29508&hl=">Google per a buscar contingut Creative Commons , imatges Flickr, àlbums a Jamendo, i mitjans generalistes a spinxpress. Wikimedia Commons,el dipòsit multimèdia de Wikipedia Wikipedia,és un dels nostres principals usuari de llicències.

En conjunt, aquestes tres capes de les llicències garanteixen que l'espectre de drets no sigui només un concepte jurídic. És quelcom que els creadors d'obres poden entendre, els seus usuaris poden entendre, i fins i tot la pròpia web pot entendre.

Les llicències

També oferim eines que serveixen dins l'espai de "tots els drets concedits" del domini públic. La nostra eina CC0 permet als llicenciadors renunciar a tots els drets i ubicar una obra en el domini públic , i la nostra Marca del Domini Públic que permet a qualsevol usuari "marcar" una obra com a part del domini públic.

# data[].attributes.attachment_link.description
Les llicències i eines de dret d'autor Creative Commons, suposen un equilibri dins l'escenari tradicional de "tots els drets reservats" establert per les lleis de propietat intel*lectual. Les nostres eines ofereixen la possibilitat tant autors individuals com grans companyies o institucions, d'una via simple i estandarditzada per atorgar permisos de drets d'autor sobre les seves obres creatives.